P6_TA(2005)0263

Afriško-evrazijske selitvene vodne ptice *

Zakonodajna resolucija Evropskega parlamenta o predlogu Sklepa Sveta o sklenitvi sporazuma o ohranjanju afriško-evrazijskih selitvenih vodnih ptic s strani Evropske skupnosti (KOM(2004)0531 — C6-0048/2005 — 2004/0181(CNS))

(Postopek posvetovanja)

Evropski parlament,

- ob upoštevanju predloga Sklepa Sveta (KOM(2004)0531) [1],

- ob upoštevanju Sporazuma o ohranjanju afriško-evrazijskih selitvenih vodnih ptic s strani Evropske skupnosti,

- ob upoštevanju člena 175(1) in prvega stavka prvega pododstavka člena 300(2) Pogodbe ES,

- ob upoštevanju prvega pododstavka člena 300(3) Pogodbe ES, v skladu s katerim se je Svet posvetoval s Parlamentom (C6-0048/2005),

- ob upoštevanju mnenja Odbora za pravne zadeve o predlagani pravni podlagi,

- ob upoštevanju členov 51, 83(7) in 35 svojega Poslovnika,

- ob upoštevanju poročila Odbora za okolje, javno zdravje in varnost hrane (A6-0187/2005),

1. odobri predlog Sklepa Sveta, kakor je bil spremenjen, in se strinja s sklenitvijo sporazuma;

2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

Sklicevanje 1

ob upoštevanju Pogodbe o ustanovitvi Evropske skupnosti in zlasti člena 175(1) v zvezi s prvim stavkom prvega pododstavka člena 300(2) ter prvim pododstavkom člena 300(3) Pogodbe, | ob upoštevanju Pogodbe o ustanovitvi Evropske skupnosti in zlasti člena 175(1) v zvezi s prvim stavkom prvega pododstavka člena 300(2), prvim pododstavkom člena 300(3) in členom 300 (4) Pogodbe, |

Sprememba 2

Uvodna izjava 5 a (novo)

| (5a) Selitvene vodne ptice imajo pomembno vlogo v svetovni raznolikosti vrst in jih je treba ohraniti za prihodnje rodove v skladu s Konvencijo o biološki raznovrstnosti iz leta 1992. |

Sprememba 3

Uvodna izjava 7 a (novo)

| (7a) Kolikor se Komisija v imenu Skupnosti in v okviru svojega pooblastila pogodi za spremembe akcijskega načrta iz Priloge III k Sporazumu, mora upoštevati zlasti ukrepe za ohranitev, navedene v členu III(2) Sporazuma. |

Sprememba 4

Člen 3

Komisija je pooblaščena, da se v imenu Skupnosti pogaja in odobri vse morebitne spremembe akcijskega načrta, predvidene v členu IV Sporazuma, ter spremembe Sporazuma, predvidene v členu X. Komisija naj vodi ta pogajanja ob posvetovanju s posebnim odborom, ki ga imenuje Svet. Zagotovi, da so odločitve, sprejete v okviru Sporazuma, v skladu z obstoječo zakonodajo Skupnosti in s cilji politik Skupnosti. | Komisija je pooblaščena, da v imenu Skupnosti v zvezi z zadevami, ki so v pristojnosti Skupnosti, odobri spremembe prilog Sporazuma, sprejetih v skladu s členom X(5) Sporazuma. |

| Komisijo pri izvajanju te naloge podpira posebni odbor, ki ga imenuje Svet. Kadar konferenca pogodbenih strani ne prenese spremembe prilog Sporazuma v roku devetdesetih dni od njenega sprejetja v ustrezno zakonodajo Skupnosti, Komisija v zvezi s to spremembo v skladu s členom X(6) izrazi pridržek z uradnim pisnim obvestilom, ki ga naslovi na depozitarko. Kolikor se sprememba potem prenese, Komisija nemudoma umakne pridržek. |

[1] Še ni objavljeno v Uradnem listu.

--------------------------------------------------